title: 2011/549/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka II – Neuvosto#Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka II – Neuvosto

text:
               27.9.2011

               FI

               Euroopan unionin virallinen lehti

               L 250/23

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka II – Neuvosto
   (2011/549/EU)
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2009 (1),

               —

               ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0213/2010) (2),

               —

               ottaa huomioon neuvoston vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 ja toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

               —

               ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

               —

               ottaa huomioon yhteisen ulko- ja turvallisuuspolitiikan korkeana edustajana toimivan neuvoston pääsihteerin päätöksen N:o 190/2003 neuvoston jäsenvaltioiden valtuuskuntien jäsenten matkakulujen korvaamisesta (6),

               —

               ottaa huomioon talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (7),

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0088/2011),

               1.

               lykkää päätöstä vastuuvapauden myöntämisestä neuvoston pääsihteerille neuvoston talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, Euroopan unionin tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 69, 13.3.2009.

      (2)  EUVL C 308, 12.11.2010, s. 1.

      (3)  EUVL C 303, 9.11.2010, s. 1.

      (4)  EUVL C 308, 12.11.2010, s. 129.

      (5)  EYVL L 248, 16.9.2002, s. 1.

      (6)  Neuvoston 22. heinäkuuta 2002 vahvistamasta työjärjestyksestä johtuva päätös (EYVL L 230, 28.8.2002, s. 7).

      (7)  EUVL C 139, 14.6.2006, s. 1.

      EUROOPAN PARLAMENTIN PÄÄTÖSLAUSELMA,
      10. toukokuuta 2011,
      joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2009, pääluokka II – Neuvosto
      EUROOPAN PARLAMENTTI, joka

                  —

                  ottaa huomioon Euroopan unionin yleisen talousarvion varainhoitovuodeksi 2009 (1),

                  —

                  ottaa huomioon Euroopan unionin lopullisen tilinpäätöksen varainhoitovuodelta 2009 (SEC(2010) 963 – C7-0213/2010) (2),

                  —

                  ottaa huomioon neuvoston vuosikertomuksen vastuuvapauden myöntävälle viranomaiselle vuonna 2009 toimitetuista sisäisistä tarkastuksista,

                  —

                  ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2009 ja toimielinten vastaukset (3),

                  —

                  ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),

                  —

                  ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan ja Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,

                  —

                  ottaa huomioon yhteisen ulko- ja turvallisuuspolitiikan korkeana edustajana toimivan neuvoston pääsihteerin päätöksen N:o 190/2003 neuvoston jäsenvaltioiden valtuuskuntien jäsenten matkakulujen korvaamisesta (6),

                  —

                  ottaa huomioon talousarviota koskevasta kurinalaisuudesta ja moitteettomasta varainhoidosta 17. toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (7),

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0088/2011),

                  A.

                  ottaa huomioon, että kansalaisilla on oikeus tietää, mihin heidän maksamansa verot menevät ja miten poliittiset elimet käyttävät niille uskottua valtaa (8),

                  B.

                  ottaa huomioon, että Kölnissä 3. ja 4. kesäkuuta 1999 kokoontuneen Eurooppa-neuvoston päätelmissä neuvostolle annettiin operationaaliset valmiudet Euroopan yhteisen turvallisuus- ja puolustuspolitiikan vahvistamiseksi,

                  C.

                  ottaa huomioon, että neuvoston päätöksellä 2004/197/YUTP (9) perustettiin hallinnointijärjestelmä (Athene) Euroopan unionin sellaisten operaatioiden yhteisten kustannusten rahoittamiseksi, joilla on sotilaallista merkitystä tai merkitystä puolustuksen alalla, ja että tällä päätöksellä samoin kuin neuvostossa kokoontuneiden Euroopan unionin jäsenvaltioiden hallitusten edustajien Athene-järjestelmälle myönnettävistä erioikeuksista ja vapauksista 28. huhtikuuta 2004 tekemällä päätöksellä 2004/582/EY (10) Athene-järjestelmälle myönnetään erioikeuksia ja vapauksia ja neuvostolle myönnetään operationaalisia toimivaltuuksia,

                  D.

                  ottaa huomioon, että neuvoston 28 päivänä helmikuuta 2000 tekemässä päätöksessä 2000/178/YUTP (11) neuvoston pääsihteeristön palvelukseen määräaikaisesti siirrettäviin kansallisiin sotilasalan asiantuntijoihin sovellettavista säännöistä sekä neuvoston 22 päivänä tammikuuta 2001 tekemässä päätöksessä 2001/80/YUTP (12) Euroopan unionin sotilasesikunnan perustamisesta säädetään, että sotilasasiantuntijoiden palvelukseen siirtämisestä aiheutuvat kulut otetaan neuvoston talousarvioon,

                  1.

                  panee merkille, että vuonna 2009 neuvostolla oli käytettävissään maksusitoumusmäärärahoja yhteensä 642 000 000 euroa (2008: 743 000 000 euroa) ja että niiden käyttöaste oli 92,33 prosenttia eli melkein sama kuin vuonna 2007 (93,31 prosenttia) ja silti alle muiden toimielinten keskiarvon (97,69 prosenttia);

                  2.

                  katsoo, että Euroopan unionin toiminnasta tehdyn sopimuksen 335 artiklan mukaisesti unionin toimielimillä on toiminnassaan tiettyä hallinnollista riippumattomuutta ja että tämä riippumattomuus edellyttää samanasteista vastuullisuutta ja tilivelvollisuutta; ottaa huomioon, että parlamentti on ainoa välittömillä vaaleilla valittu toimielin ja sen yhtenä tehtävänä on myöntää neuvoston suosituksesta vastuuvapaus unionin yleisen talousarvion toteuttamisesta, ja on näin ollen päättänyt käyttää tätä riippumattomuutta vastuuvapausmenettelyssä ja pitää unionin muiden toimielinten itsenäisesti hallinnoimat yleisen talousarvion pääluokat erillään toisistaan sekä myöntää kaikille näille toimielimille vastuuvapauden erikseen;

                  3.

                  pitää valitettavana vuosien 2007 ja 2008 vastuuvapausmenettelyihin liittyneitä ongelmia ja toistaa 16. kesäkuuta 2010 antamassaan päätöslauselmassa (13) vastuuvapauden myöntämisestä neuvoston talousarvion toteuttamisesta varainhoitovuonna 2008 ilmaisemansa kannan ja etenkin neuvostolle ja Euroopan parlamentille esittämänsä kehotuksen luoda vastuuvapausmenettelyn yhteyteen vuotuinen menettely, jotta neuvoston talousarvion toteuttamisesta saataisiin kaikki tarvittavat tiedot;

                  4.

                  toistaa, että neuvoston menoja olisi valvottava samalla tavalla kuin unionin muiden toimielinten menoja, ja suosittelee noudattamaan 16. kesäkuuta 2010 annettua päätöslauselmaa ja etenkin kohtaa, jonka mukaan valvonnan olisi perustuttava seuraaviin kaikkien toimielinten toimittamiin kirjallisiin asiakirjoihin:

                              —

                              edellisen varainhoitovuoden talousarvion toteuttamista koskevat tilit,

                              —

                              tase, johon on merkitty varat ja vastuut,

                              —

                              toimielimen talousarviota ja varainhoitoa koskeva vuosikertomus,

                              —

                              toimielimen sisäisen tarkastajan vuosikertomus,

                        sekä näiden lisäksi vastuuvapausmenettelystä vastaavan valiokunnan kokouksessa suullisesti annettuun selvitykseen;

                  5.

                  pitää erittäin valitettavana, että neuvoston puheenjohtajavaltio kieltäytyi kutsuista vastuuvapausmenettelystä vastaavan valiokunnan kokoukseen, jossa oli tarkoitus keskustella puheenjohtajavaltion suhtautumisesta ehdotettuun menettelyyn sekä vastuuvapautta koskevista mahdollisista yhteistyömuodoista, kuten myös sitä, että neuvoston pääsihteeri kieltäytyi osallistumasta vastuuvapausmenettelystä vastaavan valiokunnan kokoukseen ja keskustelemasta neuvostoa koskevasta vastuuvapausmenettelystä;

                  6.

                  panee merkille neuvoston pääsihteerin 4. maaliskuuta 2011 päivättyyn kirjeeseen liitetyn ehdotuksen parlamentin ja neuvoston yhteisymmärryspöytäkirjaksi niiden yhteistyöstä vuosittaisten vastuuvapausmenettelyjen aikana ja neuvoston valmiuden käsitellä vastuuvapausmenettelyä erillään talousarviomenettelystä mutta toistaa, että parlamentin ja neuvoston erilaiset roolit vastuuvapausmenettelyssä on säilytettävä erillään ja että neuvosto on joka tapauksessa aina täysin tilivelvollinen kansalaisia kohtaan käytettävissään olevien varojen suhteen; pitää erittäin valitettavana, että neuvoston puheenjohtaja ja pääsihteeristö eivät suostuneet osallistumaan vastuuvapausmenettelystä vastaavan valiokunnan kokoukseen, jossa ne olisivat voineet antaa tietoja ja vastata kysymyksiin neuvostoa koskevasta varainhoitovuoden 2009 vastuuvapaudesta, ja että ne myös kieltäytyivät toimittamasta kirjallisia vastauksia esittelijän lähettämään kyselyyn; pitää erittäin valitettavana, että neuvoston puheenjohtaja ja pääsihteeristö eivät suostuneet osallistumaan vastuuvapausmenettelystä vastaavan valiokunnan kokoukseen, jossa ne olisivat voineet antaa tietoja ja vastata kysymyksiin neuvostoa koskevasta varainhoitovuoden 2009 vastuuvapaudesta, ja että ne myös kieltäytyivät toimittamasta kirjallisia vastauksia esittelijän lähettämään kyselyyn;

                  7.

                  panee merkille puheenjohtajavaltio Unkarin hyvän tahdon ja saavutetun edistyksen; pyytää noudattamaan vastuuvapausmenettelyä koskevan tiedonvaihdon parantamiseksi samaa toimintatapaa kuin muiden toimielinten kohdalla seuraavin pääkohdin:

                              —

                              järjestetään neuvoston edustajien ja vastuuvapausmenettelystä vastaavan parlamentin valiokunnan kesken virallinen kokous, johon osallistuvat neuvoston pääsihteeri ja senhetkinen puheenjohtaja sekä vastuuvapausmenettelystä vastaavan valiokunnan puheenjohtajisto, esittelijä ja poliittisia ryhmiä edustavat jäsenet (koordinaattorit ja/tai varjoesittelijät) ja jossa annettaisiin kaikki tarvittavat tiedot neuvoston talousarvion toteuttamisesta,

                              —

                              neuvoston pääsihteeri vastaa vastuuvapausmenettelystä vastaavan valiokunnan neuvostolle esittämiin kysymyksiin, ja

                              —

                              vahvistetaan aikataulu, jossa tämä väliaikainen ratkaisu virtaviivaistetaan ja vakiinnutetaan;

                        ei näin ollen pidä tarpeellisena sitä, että neuvoston kanssa tehtäisiin neuvoston vastuuvapautta koskeva toimielinten välinen sopimus;

                  8.

                  vaatii, että tilintarkastustuomioistuin arvioi perusteellisesti neuvoston valvontajärjestelmiä samalla tavoin kuin se arvioi tuomioistuimen, oikeusasiamiehen ja tietosuojavaltuutetun järjestelmiä valmistellessaan vuosikertomustaan varainhoitovuodelta 2009;

         Vastuuvapauspäätöksen lykkäämisen syyt

                  9.

                  toteaa, että lykkäämisen syyt ovat seuraavat:

                              a)

                              neuvosto ei ole suostunut tapaamaan vastuuvapausmenettelystä vastaavaa parlamentin valiokuntaa tai sen esittelijää virallisesti ja muodollisesti keskustellakseen neuvoston talousarvion toteuttamisesta vuonna 2009,

                              b)

                              neuvosto ei suostunut toimittamaan parlamentille kirjallisena tietoja ja asiakirjoja, joita siltä pyydettiin esittelijän 14. joulukuuta 2010 lähettämän kirjeen liitteessä,

                              c)

                              parlamentti ei ole saanut neuvostolta perusasiakirjoja, kuten luetteloa kaikista talousarviosiirroista;

         Neuvostolta vaaditut lisätoimet

                  10.

                  kehottaa neuvoston pääsihteeriä toimittamaan vastuuvapausmenettelystä vastaavalle parlamentin valiokunnalle 15. kesäkuuta 2011 mennessä kattavat kirjalliset vastaukset seuraaviin kysymyksiin:

                              a)

                              Neuvosto ei ole osallistunut säännöllisesti sitä koskeviin aiempiin vastuuvapauskeskusteluihin vastuuvapausmenettelystä vastaavassa parlamentin valiokunnassa. Sen mukanaolo on kuitenkin erittäin tärkeää, jotta se voisi vastata valiokunnan jäsenten kysymyksiin neuvoston vastuuvapaudesta. Suostuuko neuvosto tulevaisuudessa osallistumaan vastuuvapausmenettelystä vastaavan parlamentin valiokunnan keskusteluihin neuvoston vastuuvapaudesta?

                              b)

                              Miksi neuvosto muuttaa sisäisen tarkastuksen esitystapaa tai -muotoa joka vuosi? Miksi sisäinen tarkastus on vuosi toisensa jälkeen niin niukka, yleisluonteinen ja epäselvä? Voisiko neuvosto esittää vuoden 2010 vastuuvapausmenettelystä lähtien sisäisen tarkastuskertomuksensa muulla kielellä tai muilla kielillä kuin ranskaksi?

                              c)

                              Onko suoritettu ulkoinen tarkastus? Jos on, saisiko vastuuvapausmenettelystä vastaava parlamentin valiokunta sen tarkasteltavakseen? Jos ulkoista tarkastusta ei ole suoritettu, miksi neuvosto on päättänyt jättää sen teettämättä?

                              d)

                              Tähän saakka neuvoston toimiin on kuulunut yhteisrahoitus komission kanssa, ja Lissabonin sopimuksen voimaantulon jälkeen yhteisrahoituksen määrä on lisääntynyt. Mitä tarkastus- ja valvontajärjestelmiä on otettu käyttöön täyden avoimuuden varmistamiseksi? Koska Lissabonin sopimus lisäsi yhteisrahoitusta komission kanssa, mitä neuvoston mielestä tarkoittaa tarkoituksenmukaisiin kyselyihin vastaaminen?

                              e)

                              Vuosikertomuksessaan varainhoitovuodelta 2009 tilintarkastustuomioistuin havaitsi, että neuvosto ei noudattanut hankintamenettelyn tuloksen julkaisemiseen liittyviä varainhoitoasetuksen sääntöjä kahdessa yhteensä kuudesta tarkastetusta hankintamenettelystä. Onko neuvosto tarkastanut lisää samankaltaisten hankintamenettelyjen otoksia? Onko sisäistä menettelyä järkeistetty, jotta vastaavat tapaukset voitaisiin jatkossa välttää?

                              f)

                              Euroopan unionin erityisedustajien palveluksessa oleva henkilöstö: Voisiko neuvosto ilmoittaa Euroopan unionin erityisedustajien palveluksessa olevan henkilöstönsä määrän (koko henkilöstö, henkilöstötaulukkoon sisältyvät virat ja muut), virkojen määrän ja palkkaluokan vuonna 2009? Miten Euroopan unionin erityisedustajien palveluksessa olevan henkilöstön virat jaetaan neuvoston ja Euroopan ulkosuhdehallinnon kesken ja milloin tämä tapahtuu? Kuinka paljon kukin erityisedustaja sai matkamäärärahoja? Kuinka monta Euroopan unionin erityisedustajien palvelukseen kuuluvaa henkilöä siirrettiin 1. tammikuuta 2011 Euroopan ulkosuhdehallinnon palvelukseen? Kuinka moni virka pysyy neuvostossa ja miksi?

                              g)

                              Varainhoitoa koskevan selvityksen (11327/10, FIN 278) 2.2 kohdassa neuvosto korostaa Lissabonin sopimuksesta johtuvia talousarviokysymyksiä. Onko neuvosto ratkaissut Javier Solanan menoja koskevat ongelmat? Mikä osa menoista maksetaan neuvoston talousarviosta ja mikä osa komission talousarviosta?

                              h)

                              Mihin toiminta-, hallinto-, henkilöstö-, kiinteistö- ja muihin menoihin neuvosto varautui vuonna 2009 korkean edustajan / komission varapuheenjohtajan viran perustamista varten?

                              i)

                              Korkea edustaja / komission varapuheenjohtaja astui virkaansa 1. joulukuuta 2009. Miten kustannukset (henkilöstömenot, matkakulut jne.) jaettiin neuvoston ja komission kesken? Miten neuvosto valmisteli korkean edustajan / varapuheenjohtajan talousarvion vuodeksi 2010? Mitä budjettikohtia ja summia toimintaan varattiin?

                              j)

                              Mitä vaikutuksia neuvoston kiinteistösuunnitelmiin on sillä, että toimistotilaa vapautuu, kun henkilöstöä siirtyy ulkosuhdehallinnon palvelukseen? Onko näiden toimistotilojen jatkokäyttöä suunniteltu? Kuinka suuriksi muuttokustannukset arvioidaan? Milloin muuttoja koskevat mahdolliset tarjouskilpailuilmoitukset on julkaistu?

                              k)

                              Mitä olivat yhteisen ulko- ja turvallisuuspolitiikan (YUTP) tai yhteisen turvallisuus- ja puolustuspolitiikan (YTPP) tehtäviin liittyvät hallinto- ja toimintamenot, jotka rahoitettiin ainakin osittain unionin vuoden 2009 talousarviosta? Mikä oli vuoden 2009 YUTP-menojen kokonaismäärä? Voisiko neuvosto yksilöidä ainakin tärkeimmät operaatiot ja niiden kustannukset vuonna 2009?

                              l)

                              Mitkä olivat kustannukset neuvoston YUTP/YTPP-työryhmien kokouksista Brysselissä ja muualla, ja missä näitä kokouksia järjestettiin?

                              m)

                              Mitä hallinnollisia menoja liittyi yhteisen turvallisuus- ja puolustuspolitiikan sotilasoperaatioiden toteuttamiseen? Mikä osuus sotilasoperaatioiden kokonaismenoista rahoitettiin unionin talousarviosta?

                              n)

                              Mitä olivat Athene-järjestelmän toimintaan liittyvät hallintomenot, kuinka monta virkaa kyseiseen järjestelmään tarvittiin ja aiotaanko järjestelmään liittyviä virkoja siirtää Euroopan ulkosuhdehallintoon? Kenelle viranhaltijat raportoivat?

                              o)

                              Neuvoston henkilöstötaulukkoon sisältyvien toimien täyttöaste on alhainen (91 prosenttia vuonna 2009, 90 prosenttia vuonna 2008). Vaikuttaako tämä jatkuvasti alhainen täyttöaste jollain tavoin neuvoston pääsihteeristön toimintaan? Pystyykö neuvoston pääsihteeristö hoitamaan kaikki tehtävänsä nykyisellä täyttöasteella? Koskeeko alhaisen täyttöasteen ongelma tiettyjä yksiköitä? Mistä jatkuvat epäjohdonmukaisuudet johtuvat?

                              p)

                              Kuinka monta virkaa osoitettiin kaiken kaikkiaan politiikkojen koordinointiin ja hallinnolliseen tukeen (komission vuotuisten henkilöstökartoitusten määritelmien mukaan)? Mikä on niiden osuus virkojen kokonaismäärästä?

                              q)

                              Saavuttaakseen vuoden 2009 hallinnolliset tavoitteensa neuvosto lisäsi työskentelymuotoihinsa etätyöskentelyn. Miten neuvosto aikoo osoittaa tämän työskentelymuodon tehokkuuden? Voiko neuvosto kertoa myös, mitä tähän liittyviä lisätoimia on toteutettu etenkin varainhoidon laadun parantamiseksi ja mikä on ollut niiden vaikutus?

                              r)

                              Neuvosto lisäsi henkilöstötaulukkoonsa 15 virkaa (8 AD-virkaa ja 7 AST-virkaa) täyttääkseen Irlannin kieliyksikön henkilöstötarpeet. Kuinka paljon henkilöstöä työskentelee muissa kieliyksiköissä (kielittäin jaoteltuna)? Onko hakijamaita varten ja niistä jo palkattu henkilöstöä? Jos vastaus on myönteinen, kuinka monesta virasta on kyse (maittain ja kielittäin jaoteltuna)?

                              s)

                              14. joulukuuta 2007 perustettiin mietintäryhmä, jonka jäsenet nimitettiin 15. ja 16. lokakuuta 2008. Miksi tarvittavaa rahoitusta ei voitu suunnitella ja ottaa vuoden 2009 talousarvioon? Oliko vuoden 2009 talousarviosta ennakoimattomia menoja koskevasta varauksesta tehty siirto budjettikohtaan, joka luotiin vuonna 2007 rakenteen rahoittamiseksi, todella talousarvion kannalta täysin neutraali? Neuvosto osoitti mietintäryhmälle 1 060 000 euroa. Kuinka monta virkaa ryhmälle voidaan osoittaa?

                              t)

                              Valtuuskuntien matkoihin liittyvät menot vaikuttavat edelleen ongelmallisilta (ks. 15. kesäkuuta 2010 annettu neuvoston muistio SGS10 8254, II luetelmakohta, s. 4). Miksi nämä menot on jaettu niin moneen eri budjettikohtaan?

                              u)

                              Miksi sisäinen tarkastus pitää edelleen tarpeellisena lisätä maininnan valtuuskuntien jäsenten matkakuluista ja tulkkauskuluista, vaikka parlamentti on kritisoinut sitä ankarasti kahdessa viimeisessä neuvoston vastuuvapautta koskevassa päätöslauselmassa?

                              v)

                              Neuvosto on jälleen käyttänyt jäljelle jääneitä tulkkausmäärärahoja valtuuskuntien matkoista aiheutuneiden lisäkulujen rahoittamiseen. Tämän vuoksi vuoden 2009 matkakustannussitoumukset olivat huomattavasti alkuperäistä talousarviota alhaisemmat, alle puolet siirron jälkeen käytettävissä olevasta määrästä (talousarvio oli alun perin 36 100 000 euroa ja siirron jälkeen 48 100 000 euroa, kun sitoumukset olivat 22 700 000 euroa). Mitkä olivat syyt tähän 12 000 000 euron siirtoon (ks. varainhoitoa koskeva selvitys 11327/10, FIN 278, 3.3.2 kohta, kuudes luetelmakohta)? Miksi neuvosto arvioi sivulla 12 siirron tulkkausmäärärahoista valtuuskuntien matkakuluihin 12 000 000 euroksi, kun se sivulla 13 on 10 558 362 euroa? Mihin loput siirretyistä tulkkausmäärärahoista on käytetty (siirron kokonaismäärä on 17 798 362 euroa)? Voiko neuvosto lisäksi selittää ennen vuotta 2009 tehtyjen ja vuodelle 2009 siirrettyjen perintämääräysten suurta määrää (12 300 000 euroa) sekä määrärahojen perimistä vuoteen 2007 liittyvien ilmoitusten perusteella (6 300 000 euroa)?

                              w)

                              Vuoden 2008 tapaan neuvosto jakoi vuonna 2009 kiinteistöbudjetistaan huomattavan summan uudelleen ja erityisesti yli kaksinkertaisti Residence Palace -rakennuksen hankintaan tarkoitetut määrärahat alkuperäiseen määrään nähden (määrärahoja lisättiin 17 800 000 euroa vuoden 2009 talousarvioon otetusta 15 000 000 eurosta). Miksi näin meneteltiin? Voiko neuvoston pääsihteeristö ilmoittaa, kuinka paljon tässä konkreettisesti säästettiin? Mitkä olivat Residence Palace -rakennuksen alun perin arvioidut kustannukset? Uskooko neuvosto, että kustannukset pysyvät ennakoidulla tasolla vai nousevatko ne arvioitua korkeammiksi? Miten rakennus aiotaan rahoittaa?

                              x)

                              Neuvoston talousarvion toteuttaminen – seuraavalle varainhoitovuodelle siirretyt määrät: voiko neuvosto arvioida, kuinka suuria olivat ne vuotta 2009 koskevat laskut, joita ei ollut saatu kesäkuuhun 2010 mennessä ja joihin osoitetut määrärahat sen vuoksi siirrettiin, ja ilmoittaa, mitä nämä laskut koskivat?

                              y)

                              Vuonna 2009 kertyneitä käyttötarkoitukseensa sidottuja tuloja siirrettiin varainhoitovuodelle 2010 yhteensä 31 800 000 euroa. Se on noin 70 prosenttia vuoden 2009 käyttötarkoitukseensa sidotuista tuloista. Miksi siirtojen osuus oli näin suuri? Mitä tälle tulolle tapahtuu tai on tapahtunut vuonna 2010?

                              z)

                              Mitä ”tekninen 25 000 000 euron varaus Eurooppa-neuvoston työn aloittamiseksi vuonna 2010” tarkoittaa (ks. varainhoitoa koskeva selvitys, 11327/10, FIN 278, 3.1 kohta, neljäs luetelmakohta)?

                              aa)

                              Missä määrin neuvoston talousarvio on luottamuksellinen, budjettikohdittain eriteltynä?

                              ab)

                              Voiko neuvosto osoittaa, mitä erityisiä toimia on toteutettu sen varainhoidon laadun parantamiseksi, ottaen etenkin huomioon päätökseen vastuuvapauden myöntämisestä neuvostolle talousarvion toteuttamisesta varainhoitovuonna 2007 liitetyn parlamentin 25. marraskuuta 2009 antaman päätöslauselman (14) 5 kohdassa esitetyt seikat?

         Parlamentille esitettävät asiakirjat

                  11.

                  kehottaa neuvoston pääsihteeriä toimittamaan vastuuvapausmenettelystä vastaavalle parlamentin valiokunnalle 15. kesäkuuta 2011 mennessä seuraavat asiakirjat:

                              a)

                              luettelo kaikista neuvoston talousarviosta vuonna 2009 tehdyistä määrärahasiirroista,

                              b)

                              kirjallinen lausunto Euroopan unionin erityisedustajiin liittyvistä neuvoston matkakuluista,

                              c)

                              jäsenvaltioiden ilmoitukset vuodelta 2007 (ks. varainhoitoa koskeva selvitys, 11327/10, FIN 278, 3.2.2 kohta, toinen luetelmakohta), sekä

                              d)

                              mietintäryhmän raportti, jossa selvitetään, miksi sen raportointikustannukset ovat niin suuria (1 060 000 euroa) (ks. varainhoitoa koskeva selvitys, 11327/10, FIN 278, 2.2 kohta).

         (1)  EUVL L 69, 13.3.2009.

         (2)  EUVL C 308, 12.11.2010, s. 1.

         (3)  EUVL C 303, 9.11.2010, s. 1.

         (4)  EUVL C 308, 12.11.2010, s. 129.

         (5)  EYVL L 248, 16.9.2002, s. 1.

         (6)  Neuvoston 22. heinäkuuta 2002 vahvistamasta työjärjestyksestä johtuva päätös (EYVL L 230, 28.8.2002, s. 7).

         (7)  EUVL C 139, 14.6.2006, s. 1.

         (8)  Euroopan avoimuusaloite.

         (9)  EUVL L 63, 28.2.2004, s. 68.

         (10)  EUVL L 261, 6.8.2004, s. 125.

         (11)  EYVL L 57, 2.3.2000, s. 1.

         (12)  EYVL L 27, 30.1.2001, s. 7.

         (13)  EUVL L 252, 25.9.2010, s. 24.

         (14)  EUVL L 19, 23.1.2010, s. 9.


title: 2011/351/EU: Neuvoston päätös, annettu 7 päivänä maaliskuuta 2011 , Liechtensteinin ruhtinaskunnan liittymistä Euroopan yhteisön ja Sveitsin valaliiton väliseen sopimukseen niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, koskevan Euroopan yhteisön, Sveitsin valaliiton ja Liechtensteinin ruhtinaskunnan välisen pöytäkirjan tekemisestä#Liechtensteinin ruhtinaskunnan liittymistä Euroopan yhteisön ja Sveitsin valaliiton väliseen sopimukseen niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, koskeva Euroopan yhteisön, Sveitsin valaliiton ja Liechtensteinin ruhtinaskunnan välinen pöytäkirja

text:
               18.6.2011

               FI

               Euroopan unionin virallinen lehti

               L 160/37

         NEUVOSTON PÄÄTÖS,
   annettu 7 päivänä maaliskuuta 2011,
   Liechtensteinin ruhtinaskunnan liittymistä Euroopan yhteisön ja Sveitsin valaliiton väliseen sopimukseen niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, koskevan Euroopan yhteisön, Sveitsin valaliiton ja Liechtensteinin ruhtinaskunnan välisen pöytäkirjan tekemisestä
   (2011/351/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 78 artiklan 2 kohdan e alakohdan yhdessä sen 218 artiklan 6 kohdan a alakohdan kanssa,
   ottaa huomioon Euroopan komission ehdotuksen,
   on saanut Euroopan parlamentin hyväksynnän,
   sekä katsoo seuraavaa:

               (1)

               Sen jälkeen kun komissio sai 27 päivänä helmikuuta 2006 tarvittavat valtuudet, Sveitsin valaliiton ja Liechtensteinin ruhtinaskunnan kanssa käydyt neuvottelut pöytäkirjasta, joka koskee Liechtensteinin ruhtinaskunnan liittymistä Euroopan yhteisön ja Sveitsin valaliiton väliseen sopimukseen niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio (jäljempänä ’pöytäkirja’), on saatu päätökseen.

               (2)

               Neuvoston 28 päivänä helmikuuta 2008 tekemän päätöksen mukaisesti ja sillä varauksella, että pöytäkirja myöhemmin tehdään, se allekirjoitettiin Euroopan yhteisön puolesta 28 päivänä helmikuuta 2008.

               (3)

               Lissabonin sopimuksen tultua voimaan 1 päivänä joulukuuta 2009 Euroopan unioni korvaa Euroopan yhteisön, jonka seuraaja se on.

               (4)

               Pöytäkirja olisi hyväksyttävä.

               (5)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Yhdistyneen kuningaskunnan ja Irlannin asemasta vapauden, turvallisuuden ja oikeuden alueen osalta tehdyn pöytäkirjan 3 artiklan mukaisesti nämä jäsenvaltiot osallistuvat tämän päätöksen hyväksymiseen ja soveltamiseen.

               (6)

               Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Tanskan asemasta tehdyn pöytäkirjan 1 ja 2 artiklan mukaisesti Tanska ei osallistu tämän päätöksen hyväksymiseen, se ei sido Tanskaa eikä sitä sovelleta Tanskaan,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään Euroopan unionin puolesta Liechtensteinin ruhtinaskunnan liittymistä Euroopan yhteisön ja Sveitsin valaliiton väliseen sopimukseen niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, koskeva Euroopan yhteisön, Sveitsin valaliiton ja Liechtensteinin ruhtinaskunnan välinen pöytäkirja ja siihen liitetyt julistukset.
   Pöytäkirjan, sen päätösasiakirjan ja siihen liittyvien julistusten tekstit on liitetty tähän päätökseen.
   2 artikla
   Neuvoston puheenjohtaja valtuutetaan nimeämään henkilö, jolla on oikeus tallettaa unionin puolesta pöytäkirjan 8 artiklan 1 kohdassa tarkoitettu hyväksymisasiakirja osoituksena unionin suostumuksesta tulla pöytäkirjan sitomaksi sekä antaa seuraava ilmoitus:

      ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki sen velvoitteet. Pöytäkirjassa ja sopimuksessa olevat viittaukset ’Euroopan yhteisöön’ on siten tilanteen mukaan ymmärrettävä viittauksiksi ’Euroopan unioniin’.”

   3 artikla
   Tämä päätös tulee voimaan päivänä, jona se hyväksytään.
   4 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 7 päivänä maaliskuuta 2011.

            Neuvoston puolesta

            Puheenjohtaja

         CZOMBA S.

      Liechtensteinin ruhtinaskunnan liittymistä Euroopan yhteisön ja Sveitsin valaliiton väliseen sopimukseen niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, koskeva Euroopan yhteisön, Sveitsin valaliiton ja Liechtensteinin ruhtinaskunnan välinen
      PÖYTÄKIRJA
      EUROOPAN YHTEISÖ
      ja
      SVEITSIN VALALIITTO
      sekä
      LIECHTENSTEININ RUHTINASKUNTA,
      jäljempänä ’sopimuspuolet’, jotka
      OTTAVAT HUOMIOON 26 päivänä lokakuuta 2004 allekirjoitetun Euroopan yhteisön ja Sveitsin valaliiton välisen sopimuksen niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio (1), jäljempänä ’Euroopan yhteisön ja Sveitsin välinen sopimus’,
      PALAUTTAVAT MIELEEN, että sopimuksen 15 artiklan mukaan Liechtensteinin ruhtinaskunta voi liittyä Euroopan yhteisön ja Sveitsin väliseen sopimukseen pöytäkirjalla,
      OTTAVAT HUOMIOON Liechtensteinin ruhtinaskunnan maantieteellisen sijainnin,
      OTTAVAT HUOMIOON Liechtensteinin ruhtinaskunnan toiveen osallistua yhteisön lainsäädäntöön, joka kattaa Dublin- ja Eurodac-asetusten, jäljempänä ’Dublin/Eurodac-säännöstö’,
      KATSOVAT, että Euroopan yhteisö on tehnyt 19 päivänä tammikuuta 2001 Islannin tasavallan ja Norjan kuningaskunnan kanssa Dublinin yleissopimukseen perustuvan sopimuksen niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio (2),
      KATSOVAT, että Liechtensteinin ruhtinaskunnan osallistuminen Dublin/Eurodac-säännöstön täytäntöönpanoon, soveltamiseen ja kehittämiseen yhdenvertaisesti Islannin, Norjan ja Sveitsin kanssa on suotavaa,
      KATSOVAT, että Euroopan yhteisön, Sveitsin valaliiton ja Liechtensteinin ruhtinaskunnan välillä on tarkoituksenmukaista tehdä pöytäkirja, jolla Liechtensteinille annetaan samat oikeudet ja velvollisuudet kuin ne, joista on sovittu Euroopan yhteisön sekä Islannin ja Norjan ja Sveitsin välillä,
      KATSOVAT, että Euroopan yhteisön perustamissopimuksen IV osaston määräyksiä ja niiden nojalla annettuja säädöksiä ei sovelleta Tanskan kuningaskuntaan Euroopan unionista tehtyyn sopimukseen ja Euroopan yhteisön perustamissopimukseen Tanskan asemasta tehdyn pöytäkirjan nojalla, mutta Sveitsin valaliitolle ja Liechtensteinin ruhtinaskunnalle sekä Tanskalle olisi Euroopan yhteisön ja Sveitsin välisen sopimuksen 11 artiklan 1 kohdan mukaisesti annettava mahdollisuus soveltaa mainitun sopimuksen asiasisältöä koskevia määräyksiä keskinäisissä suhteissaan,
      KATSOVAT, että on tarpeen varmistaa, että valtiot, joiden kanssa Euroopan yhteisö on assosioitunut Dublin/Eurodac-säännöstön täytäntöönpanoa, soveltamista ja kehittämistä varten, soveltavat tätä säännöstöä myös keskinäisissä suhteissaan,
      KATSOVAT, että Dublin/Eurodac-säännöstön moitteeton toimivuus edellyttää, että tätä pöytäkirjaa sovelletaan samanaikaisesti niiden sopimusten kanssa, jotka on tehty Dublin/Eurodac-säännöstön täytäntöönpanoon ja kehittämiseen assosioitujen tai niihin osallistuvien osapuolten kanssa ja jotka sääntelevät niiden keskinäisiä suhteita,
      KATSOVAT, että Liechtensteinin ruhtinaskunnan on sovellettava yksilöiden suojelusta henkilötietojen käsittelyssä ja näiden tietojen vapaasta liikkuvuudesta 24 päivänä lokakuuta 1995 annettua Euroopan parlamentin ja neuvoston direktiiviä 95/46/EY (3) samalla tavoin, kuin Euroopan yhteisön jäsenvaltiot soveltavat sitä käsitellessään tietoja tämän pöytäkirjan soveltamistarkoituksessa,
      OTTAVAT HUOMIOON pöytäkirjan Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin osallistumisesta Schengenin säännöstön täytäntöönpanoon, soveltamiseen ja kehittämiseen (4),
      OTTAVAT HUOMIOON niitä perusteita ja menettelyjä, joilla ratkaistaan jäsenvaltiossa jätetyn turvapaikkahakemuksen käsittelystä vastuussa oleva valtio, koskevan yhteisön säännöstön ja Eurodac-järjestelmän ja Schengenin säännöstön käyttöönottoa koskevan yhteisön säännöstön välisen yhteyden,
      KATSOVAT, että tämä yhteys edellyttää, että Schengenin säännöstöä sovelletaan samanaikaisesti sen yhteisön säännöstön kanssa, joka koskee niitä perusteita ja menettelyjä, joilla ratkaistaan jäsenvaltiossa jätetyn turvapaikkahakemuksen käsittelystä vastuussa oleva valtio, sekä Eurodac-järjestelmän käyttöönottoa,
      OVAT SOPINEET SEURAAVAA:
      1 artikla
      1.   Euroopan yhteisön ja Sveitsin valaliiton välillä niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, tehdyn sopimuksen, jäljempänä ’Euroopan yhteisön ja Sveitsin välinen sopimus’, 15 artiklan mukaisesti Liechtensteinin ruhtinaskunta, jäljempänä ’Liechtenstein’, liittyy mainittuun sopimukseen tämän pöytäkirjan määräysten ja ehtojen mukaisesti.
      2.   Tämä pöytäkirja luo sopimuspuolten välille tähän pöytäkirjan sisältyvien määräysten ja menettelyiden mukaisia vastavuoroisia oikeuksia ja velvoitteita.
      2 artikla
      1.   Liechtenstein panee täytäntöön

                  —

                  Dublin-asetuksen (5),

                  —

                  Eurodac-asetuksen (6),

                  —

                  Eurodac-järjestelmän soveltamisasetuksen (7) sekä

                  —

                  Dublin-asetuksen soveltamisasetuksen (8),

            ja soveltaa niitä suhteissaan Euroopan unionin jäsenvaltioihin ja Sveitsiin.
      2.   Liechtenstein hyväksyy ja panee täytäntöön myös Euroopan yhteisön hyväksymät säännökset ja toimenpiteet, joilla muutetaan tai täydennetään 1 kohdassa tarkoitettuja säännöksiä, sekä päätökset, jotka on tehty kyseisissä säännöksissä säädettyjä menettelyjä noudattaen, ja soveltaa niitä, sanotun kuitenkaan rajoittamatta 5 artiklan soveltamista.
      3.   Edellä 1 ja 2 kohtaa sovellettaessa 1 kohdassa mainituissa säännöksissä olevien viittausten jäsenvaltioihin katsotaan koskevan myös Liechtensteinia.
      3 artikla
      Euroopan yhteisön ja Sveitsin välisen sopimuksen 2 artiklassa, 3 artiklan 1–4 kohdassa, 5–7 artiklassa, 8 artiklan 1 kohdan toisessa alakohdassa ja 2 kohdassa sekä 9–11 artiklassa säädettyjä oikeuksia ja velvoitteita sovelletaan tarvittavin muutoksin Liechtensteiniin.
      4 artikla
      Liechtensteinin hallituksen edustajasta tulee Euroopan yhteisön ja Sveitsin välisen sopimuksen 3 artiklalla perustetun sekakomitean jäsen.
      Sekakomitean puheenjohtajana toimii Euroopan yhteisöjen komission, jäljempänä ’komissio’, edustaja ja Liechtensteinin tai Sveitsin hallituksen edustaja vuorotellen kuuden kuukauden ajan.
      5 artikla
      1.   Kun Euroopan unionin neuvosto, jäljempänä ’neuvosto’, hyväksyy uusia säädöksiä tai toimenpiteitä, joilla muutetaan tai täydennetään 2 artiklassa tarkoitettuja säännöksiä, ja kun säädöksiä tai toimenpiteitä hyväksytään kyseisissä säännöksissä vahvistettujen menettelyjen mukaisesti, näitä säädöksiä tai toimenpiteitä aletaan soveltaa samanaikaisesti jäsenvaltioissa ja Liechtensteinissa, jollei voimassa ole säännöksiä, joissa nimenomaan säädetään toisin, ja jollei 2 kohdasta muuta johdu.
      2.   Komissio ilmoittaa Liechtensteinille viipymättä 1 kohdassa tarkoitettujen säädösten tai toimenpiteiden hyväksymisestä. Liechtenstein päättää, hyväksyykö se näiden säädösten tai toimenpiteiden sisällön ja sisällyttääkö se ne omaan oikeusjärjestykseensä. Se ilmoittaa päätöksestään komissiolle 30 päivän kuluessa kyseisten säädösten tai toimenpiteiden hyväksymisestä.
      3.   Jos tällaisen säädöksen tai toimenpiteen sisältö voi sitoa Liechtensteinia vasta sen valtiosäännössä asetettujen vaatimusten täytyttyä, Liechtenstein antaa asiasta tiedon komissiolle antaessaan ilmoituksensa. Liechtenstein ilmoittaa viipymättä kirjallisesti neuvostolle ja komissiolle kaikkien valtiosääntönsä asettamien vaatimusten täyttymisestä. Jos kansanäänestystä ei edellytetä, ilmoitus annetaan viimeistään 30 päivää kansanäänestystä varten asetetun määräajan päättymisen jälkeen. Jos kansanäänestyksen järjestämistä edellytetään, Liechtensteinillä on ilmoituksen tekemistä varten enintään 18 kuukauden määräaika siitä päivästä lukien, jona komissio on antanut ilmoituksensa. Liechtenstein panee säädöksen tai toimenpiteen täytäntöön väliaikaisesti silloin, kun se on mahdollista, siitä ajankohdasta alkaen, jona säädöksen tai toimenpiteen oli määrä tulla voimaan Liechtensteinin osalta, siihen saakka, kun se on ilmoittanut valtiosäännössään asetettujen vaatimusten täyttymisestä.
      4.   Jos Liechtenstein ei voi panna kyseistä säädöstä tai toimenpidettä täytäntöön väliaikaisesti ja jos tästä aiheutuu ongelmia, jotka haittaavat Dublin/Eurodac-yhteistyön toimintaa, sekakomitea tarkastelee tilannetta. Euroopan yhteisö voi toteuttaa Liechtensteiniin nähden oikeasuhteisia tarkoituksenmukaisia toimenpiteitä Dublin/Eurodac-yhteistyön moitteettoman toiminnan varmistamiseksi.
      5.   Se, että Liechtenstein hyväksyy 1 kohdassa tarkoitetut säädökset ja toimenpiteet, luo oikeuksia ja velvoitteita Liechtensteinin, Sveitsin ja Euroopan unionin jäsenvaltioiden välille.
      6.   Pöytäkirjan soveltaminen keskeytetään, jos:

                  a)

                  Liechtenstein ilmoittaa päätöksestään olla hyväksymättä jonkin 1 kohdassa tarkoitetun säädöksen tai toimenpiteen sisältöä, johon on sovellettu tämän pöytäkirjan mukaisia menettelyjä; tai

                  b)

                  Liechtenstein ei anna ilmoitusta 2 kohdassa asetetussa 30 päivän määräajassa; tai

                  c)

                  Liechtenstein ei anna ilmoitusta viimeistään 30 päivän kuluttua kansanäänestystä varten asetetun määräajan päättymisestä, tai jos kansanäänestys järjestetään, 3 kohdan mukaisessa 18 kuukauden määräajassa, tai jos se ei mainitun kohdan mukaisesti pane säädöstä tai toimenpidettä väliaikaisesti täytäntöön sen voimaantulolle asetetusta päivämäärästä alkaen.

            7.   Sekakomitea tutkii asian, joka on johtanut soveltamisen keskeyttämiseen, ja pyrkii 90 päivän kuluessa puuttumaan syihin, joiden vuoksi säädöstä tai toimenpidettä ei ole hyväksytty tai ratifioitu. Tutkittuaan kaikki muut mahdollisuudet tämän pöytäkirjan moitteettoman toiminnan varmistamiseksi, mukaan lukien mahdollisuus todeta lainsäädäntöjen välinen vastaavuus, se voi yksimielisesti päättää tämän pöytäkirjan uudelleen soveltamisesta. Jos tämän pöytäkirjan soveltaminen on edelleen keskeytyneenä 90 päivän kuluttua, pöytäkirjan voimassaolo katsotaan päättyneeksi.
      6 artikla
      Liechtenstein maksaa Eurodac-järjestelmän keskusyksikön perustamisesta ja käytöstä aiheutuvien hallinto- ja toimintakustannusten kattamiseksi Euroopan yhteisöjen yleiseen talousarvioon rahoitusosuuden, jonka määrä on 0,071 prosenttia 11 675 000 euron alkuperäisestä viitemäärästä, sekä varainhoitovuodesta 2004 alkaen vuosittaisen rahoitusosuuden, jonka määrä on 0,071 prosenttia tähän tarkoitukseen osoitetuista kyseessä olevan varainhoitovuoden talousarviomäärärahoista.
      7 artikla
      Tämä pöytäkirja ei vaikuta Liechtensteinin ja Sveitsin välisiin sopimuksiin siltä osin, kuin ne ovat yhteensopivia tämän pöytäkirjan kanssa. Jos tällaiset sopimukset eivät ole yhteensopivia tämän pöytäkirjan kanssa, sovelletaan tätä pöytäkirjaa.
      8 artikla
      1.   Sopimuspuolet ratifioivat tai hyväksyvät tämän pöytäkirjan. Ratifioimis- tai hyväksymiskirjat talletetaan neuvoston pääsihteerin huostaan, joka toimii niiden tallettajana.
      2.   Tämä pöytäkirja tulee voimaan sitä päivää seuraavan kuukauden ensimmäisenä päivänä, jona tallettaja on ilmoittanut sopimuspuolille viimeisen ratifioimis- tai hyväksymiskirjan tallettamisesta.
      3.   Tämän pöytäkirjan 1 ja 4 artiklaa ja 5 artiklan 2 kohdan ensimmäistä virkettä sekä Euroopan yhteisön ja Sveitsin välisen sopimuksen 2 artiklassa ja 3 artiklan 1–4 kohdassa määrättyjä oikeuksia ja velvoitteita sovelletaan väliaikaisesti Liechtensteiniin tämän pöytäkirjan allekirjoittamispäivästä.
      9 artikla
      Sellaisten säädösten tai toimenpiteiden osalta, jotka on hyväksytty tämän pöytäkirjan allekirjoittamisen jälkeen mutta ennen sen voimaantuloa, 5 artiklan 2 kohdan viimeisessä virkkeessä tarkoitettu 30 päivän jakso alkaa tämän pöytäkirjan voimaantulopäivänä.
      10 artikla
      1.   Tätä pöytäkirjaa sovelletaan ainoastaan, jos myös Euroopan yhteisön ja Sveitsin välisen sopimuksen 11 artiklassa tarkoitetut sopimukset, jotka Liechtensteinin on tehtävä, pannaan täytäntöön.
      2.   Tätä pöytäkirjaa sovelletaan lisäksi ainoastaan, jos myös Euroopan unionin, Euroopan yhteisön, Sveitsin valaliiton ja Liechtensteinin ruhtinaskunnan välillä tehty pöytäkirja Liechtensteinin ruhtinaskunnan liittymisestä Euroopan unionin, Euroopan yhteisön ja Sveitsin valaliiton väliseen sopimukseen Sveitsin valaliiton osallistumisesta Schengenin säännöstön täytäntöönpanoon, soveltamiseen ja kehittämiseen pannaan täytäntöön.
      11 artikla
      1.   Sopimuspuoli voi irtisanoa tämän pöytäkirjan. Irtisanomisesta ilmoitetaan tallettajalle, ja se tulee voimaan kuuden kuukauden kuluttua ilmoituksesta.
      2.   Jos Sveitsi irtisanoo tämän pöytäkirjan tai Euroopan yhteisön ja Sveitsin välisen sopimuksen tai Euroopan yhteisön ja Sveitsin välisen sopimuksen voimassaolo päättyy Sveitsin osalta, Euroopan yhteisön ja Sveitsin välinen sopimus ja tämä pöytäkirja pysyvät voimassa Euroopan yhteisön sekä Liechtensteinin välisten suhteiden osalta.
      3.   Tämä pöytäkirjan voimassaolo katsotaan päättyneeksi, jos Liechtenstein päättää jonkin tekemänsä Euroopan yhteisön ja Sveitsin välisen 11 artiklassa tarkoitetun sopimuksen tai 10 artiklan 2 kohdassa tarkoitetun pöytäkirjan voimassaolon.
      12 artikla
      Tämä pöytäkirja on laadittava kolmena kappaleena bulgarian, englannin, espanjan, hollannin, italian, kreikan, latvian, liettuan, maltan, portugalin, puolan, ranskan, romanian, ruotsin, saksan, slovakin, sloveenin, suomen, tanskan, tšekin, unkarin ja viron kielellä, ja jokainen teksti on yhtä todistusvoimainen.

         TÄMÄN VAKUUDEKSI alla mainitut täysivaltaiset edustajat ovat allekirjoittaneet tämän pöytäkirjan.
         Съставено в Брюксел на двадесет и осми февруари две хиляди и осма година.
         Hecho en Bruselas, el veintiocho de febrero de dos mil ocho.
         V Bruselu dne dvacátého osmého února dva tisíce osm.
         Udfærdiget i Bruxelles den otteogtyvende februar to tusind og otte.
         Geschehen zu Brüssel am achtundzwanzigsten Februar zweitausendacht.
         Kahe tuhande kaheksanda aasta veebruarikuu kahekümne kaheksandal päeval Brüsselis.
         Έγινε στις Βρυξέλλες, στις είκοσι οκτώ Φεβρουαρίου δύο χιλιάδες οκτώ.
         Done at Brussels on the twenty-eighth day of February in the year two thousand and eight.
         Fait à Bruxelles, le vingt-huit février deux mille huit.
         Fatto a Bruxelles, addì ventotto febbraio duemilaotto.
         Briselē, divtūkstoš astotā gada divdesmit astotajā februārī.
         Priimta du tūkstančiai aštuntų metų vasario dvidešimt aštuntą dieną Briuselyje.
         Kelt Brüsszelben, a kétezer-nyolcadik év február huszonnyolcadik napján.
         Magħmul fi Brussell, fit-tmienja u għoxrin jum ta’ Frar tas-sena elfejn u tmienja.
         Gedaan te Brussel, de achtentwintigste februari tweeduizend acht.
         Sporządzono w Brukseli dnia dwudziestego ósmego lutego roku dwa tysiące ósmego.
         Feito em Bruxelas, em vinte e oito de Fevereiro de dois mil e oito.
         Încheiat la Bruxelles, la douăzeci și opt februarie în anul două mii opt.
         V Bruseli dňa dvadsiateho ôsmeho februára dvetisícosem.
         V Bruslju, dne osemindvajsetega februarja leta dva tisoč osem.
         Tehty Brysselissä kahdentenakymmenentenäkahdeksantena päivänä helmikuuta vuonna kaksituhattakahdeksan.
         Som skedde i Bryssel den tjugoåttonde februari tjugohundraåtta.

            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vārdā
            az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar

            За Конфедерация Швейцария
            Por la Confederación Suiza
            Za Švýcarskou konfederaci
            For Det Schweiziske Forbund
            Für die Schweizerische Eidgenossenschaft
            Šveitsi Konföderatsiooni nimel
            Για την Ελβετική Συνομοσπονδία
            For the Swiss Confederation
            Pour la Confédération suisee
            Per la Confederazione svizzera
            Šveices Konfederācijas vārdā
            Šveicarijos Konfederacijos vardu
            A Svájci Állmszövetség részéről
            Għall-Konfederazzjoni Żvizzera
            Voor de Zwitserse Bondsstaat
            W imieniu Konfederacji Szwajcarskiej
            Pela Confederação Suiça
            Pentru Confederația Elvețiană
            Za Švajčiarsku konfederáciu
            Za Švicarsko konfederacijo
            Sveitsin valaliiton puolesta
            För Schweiziska edsförbundet

            За Княжeство Лиxтeнщaйн
            Por el Principado de Liechtenstein
            Za Lichtenštejnské knížectví
            For Fyrstendømmet Liechtenstein
            Für das Fürstentum Liechtenstein
            Liechtensteini Vürstiriigi nimel
            Για τo Πριγκιπάτo τoυ Λιχτενστάιν
            For the Principality of Liechtenstein
            Pour la Principauté de Liechtenstein
            Per il Principato del Liechtenstein
            Lihtenšteinas Firstistes vārdā
            Lichtenšteino Kunigaikštystės vardu
            A Liechtensteini Hercegség részéről
            Għall-Prinċipat ta’ Liechtenstein
            Voor het Vorstendom Liechtenstein
            W imieniu Księstwa Liechtensteinu
            Pelo Principado do Liechtenstein
            Pentru Principatul Liechtenstein
            Za Lichtenštajnské kniežatstvo
            Za Kneževino Lihtenštajn
            Liechtensteinin ruhtinaskunnan puolesta
            För Furstendömet Liechtenstein

         (1)  EUVL L 53, 27.2.2008, s. 52.

         (2)  EYVL L 93, 3.4.2001, s. 38.

         (3)  EYVL L 281, 23.11.1995, s. 31.

         (4)  Katso tämän virallisen lehden sivu 3.

         (5)  Neuvoston asetus (EY) N:o 343/2003, annettu 18 päivänä helmikuuta 2003, niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio (EUVL L 50, 25.2.2003, s. 1).

         (6)  Komission asetus (EY) N:o 1560/2003, annettu 2 päivänä syyskuuta 2003, niiden perusteiden ja menettelyjen vahvistamisesta, joiden mukaisesti määritetään kolmannen maan kansalaisen johonkin jäsenvaltioon jättämän turvapaikkahakemuksen käsittelystä vastuussa oleva jäsenvaltio, annetun neuvoston asetuksen (EY) N:o 343/2003 soveltamista koskevista säännöistä (EUVL L 222, 5.9.2003, s. 3).

         (7)  Neuvoston asetus (EY) N:o 2725/2000, annettu 11 päivänä joulukuuta 2000, Eurodac-järjestelmän perustamisesta sormenjälkien vertailua varten Dublinin yleissopimuksen tehokkaaksi soveltamiseksi, jotta voitaisiin ratkaista, mikä sopimuspuoli on Dublinin yleissopimuksen nojalla vastuussa turvapaikkahakemuksen käsittelystä (EYVL L 316, 15.12.2000, s. 1).

         (8)  Neuvoston asetus (EY) N:o 407/2002, annettu 28 päivänä helmikuuta 2002, tietyistä säännöistä Eurodac-järjestelmän perustamisesta sormenjälkien vertailemista varten Dublinin yleissopimuksen tehokkaaksi soveltamiseksi annetun asetuksen (EY) N:o 2725/2000 täytäntöönpanemiseksi (EYVL L 62, 5.3.2002, s. 1).

      PÄÄTÖSASIAKIRJA
      EUROOPAN YHTEISÖN
      ja
      SVEITSIN VALALIITON
      sekä
      LIECHTENSTEININ RUHTINASKUNNAN täysivaltaiset edustajat, jäljempänä ’sopimuspuolet’,
      jotka ovat kokoontuneet Brysselissä kahdentenakymmenentenäkahdeksantena päivänä helmikuuta 2008 allekirjoittamaan Euroopan yhteisön, Sveitsin valaliiton ja Liechtensteinin ruhtinaskunnan välisen pöytäkirjan Liechtensteinin ruhtinaskunnan liittymisestä Euroopan yhteisön ja Sveitsin valaliiton väliseen sopimukseen niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, ovat hyväksyneet pöytäkirjan.
      Sopimuspuolet ovat antaneet seuraavat tämän päätösasiakirjan liitteenä olevat julistukset:

                  —

                  sopimuspuolten yhteinen julistus tiiviistä vuoropuhelusta;

                  —

                  Liechtensteinin julistus 5 artiklan 3 kohdasta;

                  —

                  yhteinen julistus sekakomiteoiden yhteisistä kokouksista.

            За Европейската общност
            Por la Comunidad Europea
            Za Evropské společenství
            For Det Europæiske Fællesskab
            Für die Europäische Gemeinschaft
            Euroopa Ühenduse nimel
            Για την Ευρωπαϊκή Κοινότητα
            For the European Community
            Pour la Communauté européenne
            Per la Comunità europea
            Eiropas Kopienas vārdā
            Europos bendrijos vārdā
            az Európai Közösség részéről
            Għall-Komunità Ewropea
            Voor de Europese Gemeenschap
            W imieniu Wspólnoty Europejskiej
            Pela Comunidade Europeia
            Pentru Comunitatea Europeană
            Za Európske spoločenstvo
            Za Evropsko skupnost
            Euroopan yhteisön puolesta
            På Europeiska gemenskapens vägnar

            За Конфедерация Швейцария
            Por la Confederación Suiza
            Za Švýcarskou konfederaci
            For Det Schweiziske Forbund
            Für die Schweizerische Eidgenossenschaft
            Šveitsi Konföderatsiooni nimel
            Για την Ελβετική Συνομοσπονδία
            For the Swiss Confederation
            Pour la Confédération suisee
            Per la Confederazione svizzera
            Šveices Konfederācijas vārdā
            Šveicarijos Konfederacijos vardu
            A Svájci Állmszövetség részéről
            Għall-Konfederazzjoni Żvizzera
            Voor de Zwitserse Bondsstaat
            W imieniu Konfederacji Szwajcarskiej
            Pela Confederação Suiça
            Pentru Confederația Elvețiană
            Za Švajčiarsku konfederáciu
            Za Švicarsko konfederacijo
            Sveitsin valaliiton puolesta
            För Schweiziska edsförbundet

            За Княжeство Лиxтeнщaйн
            Por el Principado de Liechtenstein
            Za Lichtenštejnské knížectví
            For Fyrstendømmet Liechtenstein
            Für das Fürstentum Liechtenstein
            Liechtensteini Vürstiriigi nimel
            Για τo Πριγκιπάτo τoυ Λιχτενστάιν
            For the Principality of Liechtenstein
            Pour la Principauté de Liechtenstein
            Per il Principato del Liechtenstein
            Lihtenšteinas Firstistes vārdā
            Lichtenšteino Kunigaikštystės vardu
            A Liechtensteini Hercegség részéről
            Għall-Prinċipat ta’ Liechtenstein
            Voor het Vorstendom Liechtenstein
            W imieniu Księstwa Liechtensteinu
            Pelo Principado do Liechtenstein
            Pentru Principatul Liechtenstein
            Za Lichtenštajnské kniežatstvo
            Za Kneževino Lihtenštajn
            Liechtensteinin ruhtinaskunnan puolesta
            För Furstendömet Liechtenstein

         SOPIMUSPUOLTEN YHTEINEN JULISTUS TIIVIISTÄ VUOROPUHELUSTA
         Sopimuspuolet korostavat kaikkien tämän pöytäkirjan 2 artiklan 1 kohdassa tarkoitettujen säännösten täytäntöönpanoon osallistuvien välisen tiiviin ja tuloksekkaan vuoropuhelun merkitystä.
         Komissio kehottaa Euroopan yhteisön ja Sveitsin välisen sopimuksen (sekakomitean kokouksia koskevan) 3 artiklan 1 kohdan mukaisesti jäsenvaltioiden asiantuntijoita kuulemaan Liechtensteinin asiantuntijoita kaikista Euroopan yhteisön ja Sveitsin välisen sopimuksen soveltamisalaan kuuluvista kysymyksistä.
         Sopimuspuolet toteavat, että jäsenvaltiot ovat valmiit noudattamaan tätä kehotusta ja osallistumaan näkemysten vaihtoon Liechtensteinin kanssa kaikista Euroopan yhteisön ja Sveitsin välisen sopimuksen soveltamisalaan kuuluvista kysymyksistä.

         LIECHTENSTEININ JULISTUS 5 ARTIKLAN 3 KOHDASTA
         (Dublin/Eurodac-säännöstöä kehittävien uusien säännösten hyväksymiselle asetettu määräaika)
         Sopimuksen 5 artiklan 3 kohdassa vahvistettu 18 kuukauden enimmäisaika kattaa säädöksen tai toimenpiteen hyväksymisen lisäksi sen täytäntöönpanon. Se käsittää seuraavat vaiheet:

                     —

                     valmistelu,

                     —

                     käsittely parlamentissa,

                     —

                     kansanäänestystä varten asetettu 30 päivän määräaika,

                     —

                     mahdollinen kansanäänestys (järjestelyt ja äänestys),

                     —

                     ruhtinashallitsijan vahvistus.

               Liechtensteinin hallitus ilmoittaa viipymättä neuvostolle ja komissiolle kunkin vaiheen päättymisestä.
         Liechtensteinin hallitus sitoutuu pyrkimään kaikin käytettävissään olevin keinoin siihen, että edellä mainitut vaiheet voidaan saattaa päätökseen mahdollisimman nopeasti.

         YHTEINEN JULISTUS SEKAKOMITEOIDEN YHTEISISTÄ KOKOUKSISTA
         Euroopan komission valtuuskunta,
         Islannin tasavallan ja Norjan kuningaskunnan hallituksia edustavat valtuuskunnat,
         Sveitsin valaliiton hallitusta edustava valtuuskunta,
         Liechtensteinin ruhtinaskunnan hallitusta edustava valtuuskunta,
         toteavat, että Liechtenstein liittyy sekakomiteaan, joka on perustettu Euroopan yhteisön ja Sveitsin valaliiton välisellä sopimuksella niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, kyseiseen sopimukseen liitetyllä pöytäkirjalla,
         ovat päättäneet pitää Euroopan yhteisön sekä Islannin ja Norjan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehdyllä sopimuksella ja Euroopan yhteisön ja Sveitsin valaliiton välillä niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, tehdyllä sopimuksella perustettujen sekakomiteoiden kokoukset yhteisesti,
         toteavat, että komiteoiden yhteiset kokoukset edellyttävät käytännön järjestelyjä, jotka liittyvät kokousten puheenjohtajan tehtävien hoitamiseen silloin, kun puheenjohtajuus kuuluu assosioituneelle valtiolle, Euroopan yhteisön ja Sveitsin valaliiton välillä niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, tehdyn sopimuksen mukaisesti, sellaisena kuin se on täydennettynä Liechtensteinin liittymistä koskevalla pöytäkirjalla tai Euroopan yhteisön sekä Islannin ja Norjan välillä niistä perusteista ja menettelyistä, joilla ratkaistaan jäsenvaltiossa tai Islannissa tai Norjassa jätetyn turvapaikkahakemuksen käsittelystä vastuussa oleva valtio, tehdyn sopimuksen mukaisesti,
         panevat merkille, että assosioituneet valtiot ovat tarvittaessa valmiit luopumaan puheenjohtajuusvuorostaan ja kierrättämään sitä assosioituneiden valtioiden kesken niiden nimien mukaisessa aakkosjärjestyksessä, Euroopan yhteisön ja Sveitsin valaliiton välillä niistä perusteista ja menettelyistä, joilla ratkaistaan jäsenvaltiossa tai Sveitsissä jätetyn turvapaikkahakemuksen käsittelystä vastuussa oleva valtio, tehdyn sopimuksen, sellaisena kuin se on täydennettynä Liechtensteinin liittymistä koskevalla pöytäkirjalla, voimaantulosta alkaen.


title: 2011/608/EU: Euroopan parlamentin päätös, annettu 10 päivänä toukokuuta 2011 , vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2009#Euroopan parlamentin päätöslauselma, 10. toukokuuta 2011 , joka sisältää huomautukset, jotka ovat erottamaton osa päätöstä vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2009

text:
               27.9.2011

               FI

               Euroopan unionin virallinen lehti

               L 250/237

         EUROOPAN PARLAMENTIN PÄÄTÖS,
   annettu 10 päivänä toukokuuta 2011,
   vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2009
   (2011/608/EU)
   EUROOPAN PARLAMENTTI, joka

               —

               ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen lopullisen tilinpäätöksen varainhoitovuodelta 2009,

               —

               ottaa huomioon tilintarkastustuomioistuimen kertomuksen ITERistä ja fuusioenergian kehittämisestä vastaavan eurooppalaisen yhteisyrityksen tilinpäätöksestä 31. joulukuuta 2009 päättyneeltä varainhoitovuodelta sekä yhteisyrityksen vastaukset (1),

               —

               ottaa huomioon neuvoston 15. helmikuuta 2011 antaman suosituksen (05894/2011 – C7-0051/2011),

               —

               ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27 päivänä maaliskuuta 2007 tehdyn neuvoston päätöksen 2007/198/Euratom (3) ja erityisesti sen 5 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön (A7-0131/2011),

               1.

               myöntää ITERistä ja fuusioenergian kehittämisestä vastaavan eurooppalaisen yhteisyrityksen pääjohtajalle vastuuvapauden yhteisyrityksen talousarvion toteuttamisesta varainhoitovuonna 2009;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman ITERistä ja fuusioenergian kehittämisestä vastaavan eurooppalaisen yhteisyrityksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 342, 16.12.2010, s. 22.

      (2)  EYVL L 248, 16.9.2002, s. 1.

      (3)  EUVL L 90, 30.3.2007, s. 58.

      (4)  EYVL L 357, 31.12.2002, s. 72.

      EUROOPAN PARLAMENTIN PÄÄTÖSLAUSELMA,
      10. toukokuuta 2011,
      joka sisältää huomautukset, jotka ovat erottamaton osa päätöstä vastuuvapauden myöntämisestä ITERistä ja fuusioenergian kehittämisestä vastaavan eurooppalaisen yhteisyrityksen talousarvion toteuttamisesta varainhoitovuonna 2009
      EUROOPAN PARLAMENTTI, joka

                  —

                  ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen lopullisen tilinpäätöksen varainhoitovuodelta 2009,

                  —

                  ottaa huomioon tilintarkastustuomioistuimen kertomuksen ITERistä ja fuusioenergian kehittämisestä vastaavan eurooppalaisen yhteisyrityksen tilinpäätöksestä 31. joulukuuta 2009 päättyneeltä varainhoitovuodelta sekä yhteisyrityksen vastaukset (1),

                  —

                  ottaa huomioon neuvoston 15. helmikuuta 2011 antaman suosituksen (05894/2011 – C7-0051/2011),

                  —

                  ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon eurooppalaisen yhteisyrityksen perustamisesta ITERiä ja fuusioenergian kehittämistä varten sekä etujen myöntämisestä perustettavalle yhteisyritykselle 27 päivänä maaliskuuta 2007 tehdyn neuvoston päätöksen 2007/198/Euratom (3) ja erityisesti sen 5 artiklan,

                  —

                  ottaa huomioon ITERistä ja fuusioenergian kehittämisestä vastaavan eurooppalaisen yhteisyrityksen taloushallintoa koskevat säännöt, jotka sen hallintoneuvosto vahvisti 22. lokakuuta 2007 (jäljempänä ’ITER-yhteisyrityksen taloushallintoa koskevat säännöt’),

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön (A7-0131/2011),

                  A.

                  ottaa huomioon, että tilintarkastustuomioistuin on saanut kohtuullisen varmuuden siitä, että varainhoitovuoden 2009 tilit ovat luotettavat ja tilien perustana olevat toimet ovat lailliset ja asianmukaiset,

                  B.

                  ottaa huomioon, että ITERistä ja fuusioenergian kehittämisestä vastaava eurooppalainen yhteisyritys on käynnistysvaiheessa eikä se ollut pannut sisäisen valvonnan järjestelmiä ja varainhoidon tietojärjestelmiä kokonaisuudessaan täytäntöön vuoden 2009 loppuun mennessä,

                  C.

                  ottaa huomioon, että yhteisyrityksen taloushallintoa koskevat säännöt perustuvat varainhoidon puiteasetukseen, jota tarkistettiin äskettäin, jotta se vastaisi varainhoitoasetukseen tehtyjä muutoksia,

                  D.

                  ottaa huomioon, että tilintarkastustuomioistuin antoi 9. lokakuuta 2008 lausunnon nro 4/2008 ITER-yhteisyrityksen taloushallintoa koskevista säännöistä,

         Talousarvion toteuttaminen

                  1.

                  panee merkille, että yhteisyrityksen vuoden 2009 lopullinen talousarvio oli 173 600 000 euroa ja maksumäärärahojen yleinen käyttöaste oli 65,3 prosenttia;

                  2.

                  myöntää, että yhteisyritys on yhä käynnistysvaiheessa ja että määrärahojen vajaakäyttö liittyy lähinnä Euratomin fuusio-ohjelman edistymisessä ilmenneisiin viiveisiin, kuten tilintarkastustuomioistuin toi esille myös vuonna 2008;

                  3.

                  panee merkille, että pankkitalletusten kokonaismäärä varainhoitovuoden lopussa (42 000 000 euroa) on tasapainoa koskevan talousarvioperiaatteen vastainen;

                  4.

                  katsoo, että on tärkeää vahvistaa edellytykset, joiden mukaisesti talousarvion toteutumalaskelma kirjataan yhteisyrityksen seuraavan varainhoitovuoden talousarvioon, jos se on ylijäämäinen, jotta voidaan määritellä tämä poikkeus tasapainoa koskevasta yleisestä talousarvioperiaatteesta;

         Tilinpäätöksen esittäminen

                  5.

                  pyytää yhteisyritystä yhdenmukaistamaan tilinpäätöstään komission ohjeiden mukaisesti;

                  6.

                  toteaa, että toisin kuin unionin muita yhteisyrityksiä, ITER-yhteisyritystä rahoitetaan yksinomaan julkisin varoin;

         Sisäisen valvonnan järjestelmät

                  7.

                  kehottaa yhteisyritystä panemaan täysimääräisesti täytäntöön sisäisen valvonnan järjestelmänsä ja varainhoidon tietojärjestelmänsä;

                  8.

                  pyytää yhteisyritystä myös sisällyttämään taloushallintoa koskeviin sääntöihinsä nimenomaisen viittauksen sisäisen tarkastuksen osaston toimivaltuuksiin sen sisäisenä tarkastajana yhteisön elimiä koskevan varainhoidon puiteasetuksen mukaisesti;

                  9.

                  katsoo erityisesti, että sisäisen tarkastuksen osaston olisi sisäisenä tarkastajana neuvottava yhteisyritystä riskienhallinnassa, esitettävä riippumattomia lausuntoja hallinnointi- ja valvontajärjestelmien laadusta sekä annettava suosituksia toimintojen toteuttamisedellytysten parantamiseksi ja varojen taloudellisen käytön edistämiseksi; katsoo myös, että yhteisyrityksen olisi toimitettava vastuuvapauden myöntävälle viranomaiselle pääjohtajan laatima kertomus, jossa on yhteenveto sisäisen tarkastajan tekemien tarkastusten määrästä ja tyypistä, annetuista suosituksista ja näiden suositusten johdosta toteutetuista jatkotoimista;

                  10.

                  katsoo, että yhteisyrityksen olisi talousarvionsa koon ja hoitamiensa tehtävien monimutkaisuuden vuoksi harkittava hallintoneuvostolle suoraan raportoivan tarkastuskomitean perustamista;

         Taloushallintoa koskevat säännöt

                  11.

                  kehottaa yhteisyritystä tarkistamaan taloushallintoa koskevia sääntöjään sisällyttämällä niihin tilintarkastustuomioistuimen näistä säännöistä antamassa lausunnossa nro 4/2008 esittämät suositukset; katsoo, että seuraaviin seikkoihin tarvitaan parannuksia:

                              —

                              poikkeamat talousarvioperiaatteista

                              —

                              sisäisen tarkastuksen osaston asema

                              —

                              tarkastuskomitean perustaminen

                              —

                              osakkaiden maksuosuuksien viivästyminen

                              —

                              avustusten myöntämistä koskevat säännöt

                              —

                              yhteisyrityksen taloushallintoa koskevien sääntöjen 133 artiklassa tarkoitetut siirtymämääräykset.

         (1)  EUVL C 342, 16.12.2010, s. 22.

         (2)  EYVL L 248, 16.9.2002, s. 1.

         (3)  EYVL L 90, 30.3.2007, s. 58.

         (4)  EYVL L 357, 31.12.2002, s. 72.